Suchinthana/ta-wikipedia huggingface dataset:
நேர்ச்சி

நேர்ச்சி அல்லது விபத்து (accident) என்பது பெரும்பாலும் தற்செயலாக மனிதனின் உயிருக்கும்,உடலுக்கும் ஏற்படும் ஆபத்தைக் குறிப்பிடுவதாகும்.

மேற்கோள்கள்

விளக்கம்
வெளிப்படையான,வன்மையான செயல்களினால் ஏற்படும் இறப்பு அல்லது பார்வைக்குப் புலனாகும்படி உடம்பில் ஏற்படும் காயங்கள் நேர்ச்சி எனக் கொள்ளப்படும்.
குடிபோதையிலோ சட்டத்தை மீறிச்செயல்பட்டோ ஏற்படும் விபத்தோ அணுக்கதிர்வீச்சு, போர், அல்லது இது போன்று குமுகாயம் முழுவதையும் பாதிக்கும் அழிவுகளால் ஏற்படும் பாதிப்பையும், அரசுகளால் பெரும்பாலும் விபத்துகளாக ஏற்கப்படுவதில்லை
விபத்துகள்
கு ஹே-சன்

கு ஹே-சன் (Ku Hye-sun, பிறப்பு: நவம்பர் 9, 1984) ஒரு தென் கொரிய நாட்டு நடிகை, இயக்குநர், திரைக்கதையாசிரியர், இசையமைப்பாளர், நாவலாசிரியர் மற்றும் பாடகி ஆவார். இவர் பாய்ஸ் ஓவர் பிளவர்ஸ் போன்ற பல தொலைக்காட்சி தொடரில் நடித்துள்ளார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

மேற்கோள்கள்

வெளி இணைப்புகள் 

Ku Hye-sun at YG Entertainment

1984 பிறப்புகள்
வாழும் நபர்கள்
தென் கொரிய நடிகைகள்
தென் கொரிய தொலைக்காட்சி நடிகைகள்
தென் கொரியத் திரைப்பட நடிகைகள்
தென் கொரிய விளம்பர நடிகைகள்
தென் கொரிய பாடகிகள்
விளம்பர நடிகைகள்
திரைப்பட இசையமைப்பாளர்கள்
திரைப்படப் பாடகர்கள்
திரைப்பட இயக்குநர்கள்
பாடகர்கள்
மனந்தெளிநிலை

மனந்தெளிநிலை (mindfulness) என்பது ஒருவர் இத்தருணத்தில் தன்னிடம் நிகழும் மன ஓட்டங்கள், உணர்வுகள் மற்றும் புலனுணர்வுகள் மீது குவிக்கும் கவனம் ஆகும். இக்கவனம் விழிநிலையில் வலிந்த நோக்த்தோடு, எடைபோடாத, அனைத்தையும் ஏற்றுக்கொள்ளும் மனநிலையில் இருக்கும். இதை தியானத்தின் (Meditation) மூலம் பயில முடியும்.

மனந்தெளிநிலை அனப்பனாசத்தி எனும் புத்த ஆழ்நிலைப் பயிற்சியில் இருந்து தோன்றியது. இப்பயிற்சியானது உளவியல் மருத்துவத்தில்,  கட்டுப்படுத்தவியலாத அதீதப்பற்று நோய் (OCD), பதட்டம், உளச்சோர்வு, போதை அடிமை போன்ற நிலைகளைச் சரிசெய்யப் பயன்படுகிறது.

மேற்கோள்கள்

உளவியல் விளைவுகள்
அமலாக்க இயக்குனரகம்

அமலாக்கப் பிரிவு அல்லது அமலாக்க இயக்குநரகம் (Directorate General of Economic Enforcement or Enforcement Directorate [ED]) (இந்தி: प्रवर्तन निदेशालय) என்பது இந்தியாவில்  பணமோசடி தடுப்பு சட்டம், 2002 மற்றும் அந்நியச் செலாவணி மேலாண்மைச் சட்டம், 1999 போன்ற பொருளாதாரச் சட்டங்களை கண்காணிக்கவும், நடவடிக்கைகளை மேற்கொள்வதும் இதன் பணியாகும். அமலாக்கப் பிரிவு, இந்திய அரசின் நிதி அமைச்சகத்தின்கீழ் செயல்படும் வருவாய்த் துறையின் கீழ் இயங்கும் புலனாய்வு மற்றும் சட்ட அமலாக்க அமைப்பு ஆகும். அமலாக்க இயக்குனரகத்தில் இந்திய ரிசர்வ் வங்கி, செபி,  வருமானவரி, சுங்கம் மற்றும் கலால் வரித்துறை அதிகாரிகள் ஆகியோர்களைக் கொண்டு இயங்குகிறது. இது இந்திய அரசால் 11 மே 1956 அன்று நிறுவப்பட்டது.

வெளிநாட்டு பணப் பரிவர்த்தனைகளை கண்காணிக்கும் பொருட்டு இயற்றப்பட்ட அந்நியச் செலாவணி மேலாண்மைச் சட்டம், 1999, பணமோசடி தடுப்பு சட்டம், 2002 மற்றும் தப்பியோடிய பொருளாதாரக் குற்றவாளிகள் சட்டம் ஆகியவைகளை நடைமுறைப்படுத்த அமலாக்க இயக்குநரகம் செயல்படுகிறது.

நோக்கம் 
அமலாக்கப் பிரிவு இயக்குநரகத்தின் முதன்மையான மூன்று பணிகள், வெளிநாட்டு பணப்பரிவர்த்தனை மேலாண்மைச் சட்டம் (FEMA), மற்றும் கணக்கில் வராத பணத்தை வெள்ளைப் பணமாக மாற்றுவதை தடுக்கும் சட்டம், 2002 (PMLA) மற்றும் தப்பியோடிய பொருளாதாரக் குற்றவாளிகள் சட்டம் ஆகிய மூன்று சட்டங்களை அமல்படுத்துவதும், நாட்டில் கருப்புப் பணத்தை ஒழிப்பதேயாகும்.

அமைப்பு 
தலைமை இயக்குநர்  ஒருவர் தலைமையில், அமலாக்கப்பிரிவின் தலைமையிடம் புதுதில்லியிலும், இதன் பத்து மண்டல அலுவலகங்கள், மண்டல இயக்குநர்களின் தலைமையில் மும்பை, கொல்கத்தா, சண்டிகர், சென்னை, அகமதாபாத், பெங்களூரு, கொச்சி மற்றும் ஹைதராபாத் நகரங்களில் செயல்படுகிறது. அமலாக்க இயக்குநரகத்தின் துணை மண்டல அலுவலகங்கள், இணை இயக்குநர்களின் தலைமையில், ஆக்ரா, ஸ்ரீநகர், ஜெய்ப்பூர், வாரணாசி, ஹைதராபாத், குவகாத்தி, மற்றும் பஞ்சிம் ஆகிய இடங்களில் செயல்படுகிறது.

அமல் படுத்தும் சில சட்டங்கள்
 பணமோசடி தடுப்பு சட்டம், 2002
 அந்நியச் செலாவணி மேலாண்மைச் சட்டம், 1999
 தப்பியோடிய பொருளாதாரக் குற்றவாளிகள் சட்டம்

மேற்கோள்கள்

வெளி இணைப்புகள் 
கோடி போதைப் பொருள் கடத்தல் வழக்கு: பஞ்சாப் அமைச்சரிடம் தீவிர விசாரணை - அமலாக்கத் துறை அதிரடி நடவடிக்கை
 ஜெகன்மோகன் சொத்து குவிப்பு வழக்கில் தொடர்புடைய ரூ.132 கோடி சொத்துகளை முடக்கியது அமலாக்கத் துறை

 ஏர்செல்-மேக்சிஸ் வழக்கு: மாறன் சகோதரர்களின் ரூ.742 கோடி சொத்து முடக்கம் - அமலாக்கப் பிரிவு நடவடிக்கை

இந்திய அரசு அமைப்புகள்
இந்தியாவில் சட்ட அமலாக்கம்
இந்திய நிதி அமைச்சகம்
இந்திய அரசின் முகமைகள்
கங் மின் கியுக்

கங் மின் கியுக் () (பிறப்பு: ஜூன் 28, 1991) என்பவர் ஒரு தென் கொரியா நாட்டு நடிகர் மற்றும் பாடகர்-பாடலாசிரியர் ஆவார். இவர் தென் கொரிய சிஎன்புளு என்ற ராக் இசைக்குழு இன் டிரம்மர் ஆவார்.

இசை குழுவில் 
இவர் 2009 இல் 'சிஎன்புளு' என்ற இசை குழுவில் உறுப்பினரானார். அதை தொடர்ந்து ஆகத்து 19, 2009 இல் ஏஐ என்டர்டெயின்மென்ட்டு என்ற இண்டி லேபிளுடன் "நவ் ஆர் நெவர்" என்ற ஆல்பத்துடன் இந்த குழு ஜப்பானில் அறிமுகமானது. அவர்கள் அதிகாரப்பூர்வமாக 2010 இல் கொரியாவில் புளூடோரி என்ற ஆல்பத்துடன் அறிமுகமானார்கள், மேலும் "ஐ அம் எ லோனர்" என்ற தலைப்புப் பாடல் கொரியாவில் மிகப்பெரிய வெற்றியை பெற்றது.

தொழில் 
இவர் 2010 ஆம் ஆண்டில், தனது சக 'சிஎன்புளு' உறுப்பினரான லீ ஜாங் கியூனுடன் இணைந்து ஒரு திரைப்படமான அக்யூஸ்டி என்ற படம் மூலம் நடிகராக அறிமுகமானார். பின்னர் அதே ஆண்டில் எஸ்.பி.எஸ் தொலைக்காட்சி நாடகமான 'இட்ஸ் ஓகே, டாடிஸ் கேர்ள்' என்ற தொடரின் மூலம் சின்னத்திரையிலும் அறிமுகமானார்.

2011 இல், இவர் எம்பிசி தொலைக்காட்சியில் ஒளிபரப்பான ஹார்ட்ஸ்ட்ரிங்ஸ் என்ற தொடரில் நடித்தார், இதில் சக 'சிஎன்புளு' உறுப்பினர் யுங் யாங்கவா என்பவரும் நடித்தார். மேலும் இவர் இந்த தொடருக்காக "ஸ்டார்" என்ற தலைப்பில் நாடகத்திற்கான பாடலைப் பாடியுள்ளார். பின்னர் இவர் 2012 ஆம் ஆண்டில், கேபிஎஸ் தொலைக்காட்சியின் வார இறுதி குடும்ப நாடகமான 'மை கஸ்பண்ட் காட் எ பேமிலி' என்ற தொடரில் நடித்தார், இந்த தொடரில் இவர் ஒரு பிளேபாய் பாத்திரத்திற்காக அங்கீகாரம் பெற்றார். அத்துடன் இந்தத் தொடர் வாராந்திர மதிப்பீடுகள் பட்டியலில் தொடர்ந்து 25 வாரங்களுக்கு முதலிடத்தைப் பிடித்தது.

2013 ஆம் ஆண்டில், எழுத்தாளர் கிம் யூன் சூக் எழுதிய இளம்வயது நாடகமான தி ஹெர்ஸ் என்ற தொடரில் நடித்த பிறகு இவர் தொடர்ந்து பிரபலமடைந்தார். அத்துடன் 2013 ஆம் ஆண்டு டிராமா பீவர் விருதுகளில் இவரது இணை நடிகரான கிறிஸ்டல் உடன் இணைந்து சிறந்த திரை ஜோடியாகத் தேர்ந்தெடுக்கப்பட்டனர். அதை தொடர்ந்து பிரேவ் பேமிலி (2015), என்டர்டெய்னர் (2016) போன்ற தொடர்களில் நடித்துள்ளார்.

இவர் 2017 ஆம் ஆண்டில், எம்பிசி தொலைக்காட்சியில் ஒளிபரப்பான மருத்துவ நாடகமான 'ஹாஸ்பிடல் ஷிப்' என்ற தொடரில் கதாநாயகனான நடித்தார். இதுவே இவரின் முதல் கதாநாயகனாக நடித்த தொடர் ஆகும். அதை தொடர்ந்து 2021 ஆம் ஆண்டு 'ஓ மை லேடிலார்ட்''என்ற தொடரிலும் நடித்துள்ளார்.

மேற்கோள்கள்

வெளி இணைப்புகள் 
 
  
  

1991 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்]
தென் கொரிய பாடகர்கள்
தென் கொரிய விளம்பர நடிகர்கள்
சிறப்புத் திட்ட அமலாக்கத் துறை

சிறப்புத் திட்ட அமலாக்கத் துறை, தமிழ்நாடு அரசின் பல்வேறு சமுக நல அறிவிப்புகள் மற்றும்  சிறப்புத் திட்டங்களை ஒருங்கிணைத்து செயல்படுத்தவும், அவற்றைக் கண்காணிக்கவும்  ஏற்படுத்தப்பட்டது. 

வேளாண்மை, கல்வி, நீர், சுகாதாரம், ஊரக வளர்ச்சி, தொழில்கள், மற்றும் கட்டமைப்புப் போன்ற முக்கிய துறைகளின் சீரான திட்டமிடப்பட்ட, நீடித்த வளர்ச்சியினை அடைய இத்துறை தொடர்புடைய துறைகளுடன் இணைந்து செயலாற்றும்.

இத்துறையானது, அனைத்துத் தரப்பு மக்களும் பொருளாதார வளர்ச்சியில் ஏற்றம் பெற, குறிப்பாக ஏழைகள் மற்றும் மகளிர் பயனுறும் வகையில் ஒருங்கிணைந்த வளர்ச்சிக்கான சமூகப் பாதுகாப்புத் திட்டங்களைச் செயல்படுத்தி வருகிறது.

துறையின் பணிகள்
1.தொடர்புடைய துறைகளை ஒருங்கிணைத்து, அரசின் பல்வேறு சிறப்புத் திட்டங்களின் செயலாக்கத்தைக் கண்காணித்தல்.

2.கள ஆய்வுகளை மேற்கொள்ளுதல் மற்றும் குறித்த காலங்களில் மாவட்ட அளவில் ஆய்வுக் கூட்டங்கள் மற்றும் கலந்தாய்வுகள் நடத்துதல்.

3.சிறப்புத் திட்டச் செயலாக்கத் துறை அலுவலர்களை, களப்பணி ஆய்வுகளை அடிக்கடி மேற்கொள்ளச் செய்து, திட்டங்களின் தரம் மற்றும் திறன் விவரங்களை ஆராய்ந்து அவை குறித்த கருத்துக்களை அரசிற்கு இத்துறை அளிக்கும். மேலும், திட்டங்களின் செயலாக்கத்தைச் செம்மைப்படுத்தி, மேம்படுத்தும் வழிமுறைகளை, தேவைப்படும்போது அரசிற்கு இத்துறை பரிந்துரைக்கும். இத்துறை, பிற துறைகளுடன் இணைந்து செயலாற்றுவதுடன், கள ஆய்வு விவரங்களின் அடிப்படையில், திட்டங்களில் எதிர்பார்க்கப்படும் பயன்களைப் பெற, உரிய கொள்கை மற்றும் வழிகாட்டு நெறிமுறைகளை வகுப்பதற்கான தக்க பரிந்துரைகளை வழங்கும்.

4.அரசின் பல்வேறு சிறப்புத் திட்டங்கள் செவ்வனே செயல்படுத்தப்படுவதைக் கண்காணிக்கும் அமைப்பாக இத்துறை செவ்வனே செயல்படும்.

உசாத்துணை
http://cms.tn.gov.in/sites/default/files/documents/SPI_POLICY_NOTE_2014-15_TAMIL.pdf

வெளியிணைப்புகள்
சிறப்புத் திட்ட அமலாக்கத் துறையின் இணையதளம்
  சிறப்புத் திட்டங்கள் செயலாக்கத் துறையின் முதன்மைச் செயலராக கே. சத்யகோபால்  
தமிழ்நாடு அரசுத் துறைகள்
தெற்றுப்பல்

தெற்றுப் பற்கள் (supernumerary teeth அல்லது hyperdontia, ஹைப்பர்டோன்டியா) என்பது மனிதனின் பற்கட்டமைப்பில் மிகையாக உருவாகும் பல் அமைப்பாகும். இதனால் சராசரிப் பல் அமைப்பில் பாதிப்பு ஏற்படுகிறது

சான்றுகள்

வெளி இணைப்புகள் 
Tooth Conditions and Abnormalities  at mchoralhealth.org
Supernumerary and Extra teeth
Supernumerary Teeth -An Overview of Classification, Diagnosis and Management

மேற்கோள்கள்

பல்
பல் மருத்துவம்
ஆன்மிக உளவியல்

ஆன்மிக உளவியல் (Parapsychology) இயல்பு கடந்த, உள (ஆன்மீக) இயல் நிகழ்வுகள் விசாரனை கருத்து பற்றிய கற்றல்சார் துறையாகும். தொலை நுண்ணுணர்வு, முன்னறிவு, மனக்கண் தொலைக்காட்சி, தொலைவிலுள்ள பொருள்களைத் தொடாமல் நகர்த்தல், மரணத்திற்குக்கிட்டிய அனுபவம், மறுபிறப்பு,  அவியுரு அனுபவம் மற்றும் பிற இயல்பு கடந்த விடயம் பற்றி ஆன்மிக உளவியலாளர்கள் ஆராய்கிறார்ககள்.

ஆன்மிக உளவியல் ஆய்வுகள் தனியார் அன்பளிப்புக்களின் பண உதவியினால் சில வேறு நாடுகாளின் தனியார் அமைப்புக்களால் பெரிய அளவில் நடத்தப்படுகின்றன.

உசாத்துணை
மல்லி மஸ்தான் பாபு

மஸ்தான் பாபு மல்லி  (Malli mastan babu, 1974 - 2015),  ஆந்திர மாநிலம்,  நெல்லூர் மாவட்டத்தைச் சேர்ந்தவர். உலகின் முன்னணி மலையேறும் வீரரான இவர், கரக்பூர் ஐஐடி மற்றும் கொல்கத்தா ஐஐஎம் ஆகிய கல்வி நிறுவனங்களில் பயின்றவர்.
 
2006ஆம் ஆண்டில், 19 சனவரி முதல் 10 சூலை முடிய,  172 நாட்களில் எவரெஸ்ட் சிகரம் உட்பட உலகின் 7 கண்டங்களில் உள்ள மிக உயரமான 7 சிகரங்களின் மீது வேகமாக மலை ஏறியவர் என்ற சாதனையை நிகழ்த்தியவர் அண்டார்டிகாவில் உள்ள வின்சன் மாசிப் சிகரத்தின் மீது ஏறிய முதல் இந்தியர் என்ற பெருமை பெற்றவர்.

ஏழு சிகரங்கள்
2006ஆம் ஆண்டில், 172 நாட்களில் உலகின் ஏழு கண்டங்களில் உள்ள ஏழு கொடுமுடிகளைத் தொட்டவர் என்ற உலக சாதனை படைத்தவர் மல்லி மஸ்தான் பாபு.

இறுதி மலை ஏற்றம்
இறுதியாக மல்லி மஸ்தான் பாபு, தென் அமெரிக்காவின்,  ஆண்டிஸ் மலை ஏற்றத்தின் போது,  மார்ச் 24, 2015 அன்று மலையேற்றக் குழுவிலிருந்து காணாமல் போனார்.  அவரது நண்பர்களும் நலம் விரும்பிகளும் மேற்கொண்ட முயற்சியால்,  11 நாட்களுக்குப்பின் ஏப்ரல் 4, 2015 அன்று அவர் இறந்து போனது கண்டுபிடிக்கப்பட்டு  அச்செய்தி இந்திய வெளியுறவுத்துறை அமைச்சகத்தினாலும் உறுதி செய்யப்பட்டது.

இதனையும் காண்க
 ஏழு கொடுமுடிகள்
 குலாம் ரசூல் கல்வான்
 டஷி நுங்ஷி மாலிக்
 மாலவத் பூர்ணா
 ஏழு கொடுமுடிகள்
 குலாம் ரசூல் கல்வான்
 டஷி நுங்ஷி மாலிக்
 மாலவத் பூர்ணா

மேற்கோள்கள்

வெளி இணைப்புகள்
மல்லி மஸ்தான் பாபுவின் இணையதளம்
 மலையேற்ற வீரர் மஸ்தான் பாபு மரணம் 
 மலையேற்ற வீரர் மல்லி மஸ்தான் பாபுவின் உடல் முழு அரசு மரியாதையுடன் இன்று அடக்கம் செய்யப்பட்டது 
 malli mastan interveiw part 1

எவரெஸ்ட் மலையேறியோர்
1974 பிறப்புகள்
2015 இறப்புகள்
மலையேற்றம்
நெல்லூர் மாவட்ட நபர்கள்
இந்திய மலையேற்ற வீரர்கள்
மைசீனியக் கிரேக்கம்

மைசீனியக் கிரேக்கம் (Mycenaean Greece) பண்டைக் கிரேக்கத்தில் (கிமு 1600 - 1100) வெண்கலக் காலத்தின் இறுதிக் கட்டத்தைக் குறிக்கிறது. இக்காலத்திலேயே கிரேக்கத் தலை நிலத்தில், சிறப்பு வாய்ந்த நாடுகள், நகர நிறுவனங்கள், கலை ஆக்கங்கள், எழுத்து முறைமைகள் என்பவற்றோடு கூடிய முதல் உயர்நிலை நாகரிகம் நிலவியது. அக்காலத்தில் அங்கு உருவான ஆதிக்க மையங்களுள் பைலொசு, தீரின்சு, மிடியா, ஓர்க்கோமெனசு, தேபசு, மத்தியக் கிரேக்கப் பகுதியில் ஏதென்சு, தெசாலிப் பகுதியில் லொல்கோசு என்பன குறிப்பிடத்தக்கவை ஆகும். ஆர்கோலிசு பகுதியில் இருந்த மைசீனியாதான் மிகவும் முக்கியத்துவம் வாய்ந்த தளமாகக் கருதப்படுகிறது. இதனால்தான் இங்கிருந்தத நாகரிகம் மைசீனியக் கிரேக்கம் என்ற பெயரால் அழைக்கப்படுகிறது. மைசீனியக் கலாச்சாரம் மற்றும் அக்கலாச்சாரத்தின் ஆதிக்கம் காரணமாக புதிய குடியிருப்புகளான ஏகியன் தீவுகளில் எபிரசும்  மாசிடோணியாவும் தோன்றின. அனத்தோலியா கடலோரப் பகுதியில் இலெவண்ட்டு, சைப்ரசு, இத்தாலி  போன்ற நாகரிகங்கள் தோன்றின.

குறிப்புகள்

பண்டைக் கிரேக்கம்
இந்து மகாசபை

இந்து மகாசபை அல்லது அகில பாரதிய இந்து மகாசபை (Akhil Bharatiya Hindu Mahasabha), இந்து தேசியவாதம் கொள்கை கொண்ட ஓர் இந்திய அரசியல் கட்சி ஆகும். பிரித்தானிய இந்தியப் பேரரசிடமிருந்து இந்துக்களின் உரிமைகளைக் காப்பதற்கு இந்து மகாசபை கட்சி 1915இல் தோற்றுவிக்கப்பட்டது. இந்திய விடுதலைக்கு முன்னும், பின்னும் இந்திய அரசியலில் இந்து மகாசபையின் தாக்கம் தொடர்ந்து காணப்படுகிறது.

வரலாறு 
இந்து மகாசபை கட்சி இந்துக்களின் கல்வி மற்றும் பொருளாதார வளர்ச்சியின் பொருட்டு, 1915ஆம் ஆண்டில் அமர்தசரஸ் நகரில், பண்டிட் மதன் மோகன் மாளவியா மற்றும் லாலா லஜபத் ராய் தலைமையில் துவக்கப்பட்டது. அரித்துவார் இதன் தலைமையகம் ஆகும்.

1920 ஆண்டில் வினாயக் தாமோதர் சாவர்க்கர், இந்து மகாசபை கட்சியின் தலைவரானார். 1925 ஆம் ஆண்டில் கேசவ பலிராம் ஹெட்கேவர் இந்து மகாசபையிலிருந்து பிரிந்து சென்று, ராஷ்டிரிய சுயம்சேவாக் சங்கம் என்ற அரசியல் சார்பற்ற இந்துத்துவா கொள்கை கொண்ட புதிய இயக்கத்தை துவக்கியதால், இந்து மகாசபை கட்சி வலுவிழந்தது.

மகாத்மா காந்தி கொலையில் 
இந்தியாவிலிருந்து, பாகிஸ்தானை பிரிக்கும், முகமது அலி ஜின்னா-ஜவகர்லால் நேருவின் திட்டத்தை இந்து மகாசபை கடுமையாக எதிர்த்தது. இதனால் ஏற்பட்ட இந்து-இசுலாமியர்கள் மோதல்களில், மகாத்மா காந்தி, இசுலாமியர்கள் சார்பில், இந்துக்கள் சகிப்புத் தன்மையுடன் இருக்க வேண்டும் என வலியுறுத்திய காரணத்தினால், இந்து மகாசபை கட்சியைச் சேர்ந்த நாதுராம் கோட்சே, 30 சனவரி 1948இல் தில்லியில் மகாத்மா காந்தியை சுட்டு கொன்றார். காந்தி கொலை வழக்கில் வினாயக் தாமோதர் சாவர்க்கர் கைது செய்த அரசு, பின்னர் விடுவித்தது. 1951 இல் சியாமா பிரசாத் முகர்ஜி, இந்து மகாசபை கட்சியை விட்டு வெளியேறி, பாரதிய ஜனசங்கம் கட்சியை தோற்றுவித்தார்.

புதுச்சேரி மாநிலம் 
இக்கட்சியின் அங்கீகரிக்கப்பட்ட புதுச்சேரி மாநில தலைவர் திரு இராஜ தண்டபாணி ஆவார். ஹனுமான் ஜெயந்தி அன்று  அயோத்தியாவிற்க்கு குடை யாத்திரை வருடந்தோறும் நடைபெறுகிறது. ஒவ்வொரு ஆண்டும் விநாயக சதுர்த்தி அன்று விநாயகர் சிலைகள் நிறுவி வழிபாடு நடத்துகிறது.

மேற்கோள்கள் 
இராஜதண்டபாணி

ஆதார நூற்பட்டியல்

மேலும் படிக்க 
 
 
 
 
 
 

இந்திய அரசியல் கட்சிகள்
இந்துத்துவம்
இந்து சமய அமைப்புகள்
க. இரா. ஜமதக்னி

க. இரா. ஜமதக்னி    (ஏப்பிரல் 15,1903—மே  27, 1981) என்பவர் இந்திய விடுதலைப் போராட்ட வீரர், மார்க்சிய சிந்தனையாளர், நூலாசிரியர், கவிஞர், பன்மொழிப் புலவர், மொழிபெயர்ப்பாளர் எனப் பல பரிமாணங்கள் கொண்டவர் ஆவார். சார்லஸ் டார்வின் எழுதிய நூல்களை ஆய்ந்து  உயிர்களின் தோற்றம் என்று தமிழில்  எழுதியவர். காரல் மார்க்சு எழுதிய மூலதனம் இவரால் மொழியாக்கம் செய்யப்பட்டது.

பிறப்பு 
இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் காவேரிப்பாக்கத்திற்கு அருகில் கடப்பேரி என்னும் ஊரில் பிறந்தார். தந்தையின் பெயர் இராகவன் தாயின் பெயர் முனியம்மாள்.  சிறுவனாக இருந்தபோது புராண இதிகாசங்களின் உரைநடைக் காவியங்களை ஊர்மக்கள் நடுவே அமர்ந்து படித்தார். இன்டர்மீடியேட்  வகுப்பில் தேறினார்.  ஆறு மாதம் ஒரு பள்ளியில் ஆசிரியராகப் பணி  புரிந்தார். தமிழ் சமற்கிருதம் இந்தி ஆங்கிலம் ஆகிய மொழிகளின் இலக்கியங்களைக் கற்றிருந்தார்

இந்திய விடுதலைப் போராட்டம்

இளம் அகவையிலேயே ஜமதக்னிக்கு இந்தியா விடுதலை பெற வேண்டும் என்பதில் ஆர்வம் ஏற்பட்டது. உப்புச் சத்தியாகிரகம் போன்ற போராட்டங்களில் கலந்து கொண்டு பல முறை சிறைக்குச் சென்றார்.உப்புச் சத்தியாக் கிரகத்தில் ஈடுபட்டபோது காவலர்கள் இவர் மண்டையில் அடித்ததால் மயக்கமுற்று மருத்துவமனையில் கிடந்தார். சிறையில் இருந்தபோது நூல்கள் பலவற்றைப் படித்துத் தம் அறிவை வளர்த்துக் கொண்டார். 1931 இல் அரக்கோணத்தில் கள்ளுக்கடை மறியலில் கத்தியால் குத்தப்பட்டு உயிர் தப்பினார்.

எழுதிய நூல்கள்

 பக்த விஜயம்
 கனிந்த காதல்
 தேசிய கீதம் 
 சோசலிஸ்டு கீதங்கள் 
 மார்க்சியம் 
 இந்தியாவிற்கு ஏன் சோசலிசம்?

விரிவுரை நூல்கள்

 திருமுருகாற்றுப் படை 
 கந்தரலங்காரம் 
 கந்தரனுபூதி
 குமரேச சதகம்

தமிழாக்க நூல்கள் 
 மேக சந்தேசம்
 காமன் மகள் 
 இரகு வம்சம்

பூமியின் வரலாறு என்னும் நூலும் உயிர்களின் தோற்றம் என்னும் நூலும் கையெழுத்துப்படியாக இருக்கும்போதே தமிழக அரசின் பரிசைப் பெற்றது என்பது குறிப்பிடத்தக்கது. மார்க்சின் தத்துவ நூலான மூலதனம் என்னும் நூலைத் தமிழாக்கம் செய்து கையெழுத்துப்படியாக இருந்து ஜமக்தனி மறைவுக்குப் பிறகு அச்சுக்கு வந்தது. கம்ப ராமாயணத்தையும் வால்மீகி ராமாயணத்தையும் ஒப்பிட்டு 20 கட்டுரைகளைத்  தினமணி ஏட்டில் எழுதினார்.

சான்று
ஜமதக்னி வரலாற்றுச் சுருக்கம், புதுவாழ்வுப் பதிப்பகம், சைதாப்பேட்டை,சென்னை.

வெளி இணைப்புகள்
விடுதலைப் போராட்ட வீரர் க.ரா.ஜமதக்னி, தினமணி, நாள்: ஆகஸ்டு 12, 2012
Mu.Naganaathan speech |விடுதலை போராளி அறிஞர் க.ரா.ஜமதக்னி வாழ்வும் படைப்பும் பாகம்-01| #bharathitv
Mu. Naganaathan speech |விடுதலை போராளி அறிஞர் க.ரா.ஜமதக்னி வாழ்வும் படைப்பும் பாகம்-02| #bharathitv
1903 பிறப்புகள்
1981 இறப்புகள்
வேலூர் மாவட்ட மக்கள்
இந்திய விடுதலைப் போராட்ட வீரர்கள்
மார்க்சியத் திறனாய்வாளர்கள்
கிருஷ்ண குமார் பிர்லா நிறுவனம்

கிருஷ்ண குமார் பிர்லா நிறுவனம் (K. K. Birla Foundation)
1991 ஆம் ஆண்டு தில்லியில் கிருஷ்ண குமார் பிர்லாவால் நிறுவப்பட்டது. இது கே.கே. பிர்லா நிறுவனம் என்றும் அழைக்கப்படுகிறது. இந்நிறுவனத்தின் முதன்மை நோக்கம் இலக்கியம் (குறிப்பாக இந்தி இலக்கியம்), கலை, கல்வி மற்றும் சமூக பணிகள் ஆகியவற்றை ஊக்குவிப்பது ஆகும்.

வழங்கப்படும் விருதுகள்
இந்நிறுவனம் பல்வேறு துறையில் குறிப்பிடத்தக்க சாதனையாளர்களை ஊக்குவிக்க பல்வேறு விருதுகளை வருடந்தோறும் வழங்கி வருகிறது.
கீழ்கண்ட விருதுகள் கே.கே,பிர்லா நிறுவனத்தால் வழங்கப்பட்டுவருகிறது,
சரஸ்வதி சம்மான் விருது  
வியாஸ் சம்மான் விருது 
பிகாரி புரஸ்கர் விருது 
ஷன்கர் புரஸ்கர் விருது 
வச்சஸ்பதி புரஸ்கர் விருது 
ஜி.டி.பிர்லா விருது

சரஸ்வதி சம்மான் விருது

இந்தியாவின் பட்டியலிடப்பட்ட 22 மொழிகளில் உள்ள சிறந்த உரைநடை அல்லது கவிதை இலக்கியப் படைப்பிற்கு வழங்கப்படும் விருதாகும். இதன் மதிப்பு ஐந்து லட்சம் இந்திய ரூபாய் ஆகும்.

வியாஸ் சம்மான் விருது
இந்தி மொழியில் எழுதப்படும் சிறந்த கவிதை அல்லது உரைநடைக்காக வழங்கப்படும் விருது ஆகும். இதன் மதிப்பு இரண்டரை லட்சம் இந்திய ரூபாய் ஆகும்.

பிகாரி புரஸ்கர் விருது
இந்தி மற்றும் இராச்சசுத்தானி மொழியில் எழுதப்படும் சிறந்த கவிதை அல்லது உரைநடைக்காக வழங்கப்படும் விருது ஆகும். இராச்சசுத்தானை சார்ந்த எழுத்தாளர்கள் மட்டுமே இவ்விருதினிற்கு தகுதி உடையவர்களாவர். பரிசுத்தொகை ஒரு லட்சம் இந்திய ரூபாய் ஆகும்.

ஷன்கர் புரஸ்கர் விருது
இந்தி மொழியில் எழுதப்பட்ட இந்தியாவின் பண்பாடு, கலை, தத்துவம் குறித்த படைப்புகளுக்காக இவ்விருது வழங்கப்படுகிறது. பரிசுத்தொகை ஒன்னறை லட்சம் இந்திய ரூபாயாகும்.

வச்சஸ்பதி புரஸ்கர் விருது
சமஸ்கிருத மொழியில் செய்யப்படும் படைப்புகளுக்காக வழங்கப்படும் விருது ஆகும். பரிசுத்தொகை ஒன்னறை லட்சம் இந்திய ரூபாயாகும்.

ஜி.டி.பிர்லா விருது
இந்திய அறிவியல் அறிஞர்களுக்கு, சிறந்த அறிவியல் ஆய்வுக்காக வழங்கப்படும் விருது ஆகும்.  பரிசுத்தொகை ஒன்னறை லட்சம் இந்திய ரூபாயாகும்.

மேற்கோள்கள்

இந்திய விருதுகள்
சஞ்சய் கிஷன் கவுல்

சஞ்சய் கிஷன் கௌல் (Sanjay Kishan Kaul) ஒரு இந்திய நீதிபதியாவார். இவர் இந்திய உச்ச நீதிமன்ற நீதிபதி ஆவார். ஜூலை 26, 2014 அன்று சென்னை உயர் நீதிமன்ற தலைமை நீதிபதியாக பதவியேற்றார். அதற்கு முன்பு சூன் 1, 2013 முதல் பஞ்சாப் மற்றும் அரியானா உயர் நீதிமன்றத்தின் தலைமை நீதிபதியாக பதவி வகித்தார்.

வாழ்க்கைக் குறிப்பு
சஞ்சய் கிஷன் கவுல், 1958ஆம் ஆண்டு திசம்பர் 26ல் பிறந்தார். 1979ஆம் ஆண்டு தில்லியிலுள்ள புனித ஸ்டீபன் கல்லூரியில் பொருளாதாரத்தில் பட்டம் பெற்றார். 1982ஆம் ஆண்டு தில்லி பல்கலைக்கழகத்தில் சட்டப் படிப்பை முடித்தார்.

மேற்கோள்கள்

இந்திய உச்ச நீதிமன்ற நீதிபதிகள்
வாழும் நபர்கள்
1958 பிறப்புகள்
சென்னை உயர் நீதிமன்றத் தலைமை நீதிபதிகள்
கேசவ பலிராம் ஹெட்கேவர்

கே. பி. ஹெட்கேவர் அல்லது கேசவ பலிராம் ஹெட்கேவர் (Keshav Baliram Hedgewar)  (1 ஏப்ரல் 1889 – 21 சூன் 1940), இந்துத்துவம்,
இந்து தேசியம் எனும் இந்துத்துவா கொள்கையை நிலைநாட்ட, ராஷ்டிரிய சுயம்சேவாக் சங்கத்தை, நாக்பூரில் 1925ஆம் ஆண்டில் நிறுவியவர் . சுவாமி விவேகானந்தர், அரவிந்தர் மற்றும் வினாயக் தாமோதர் சாவர்க்கர் ஆகியவர்களின் இந்து சமுக மற்றும் ஆன்மிகச் சிந்தனைகளால் கவரப்பட்டவர்.

இளமை வாழ்க்கை 
இவர், பலிராம் பந்த் ஹெட்கேவர் – ரேவதி தம்பதியருக்கு 1 ஏப்ரல் 1889இல் நாக்பூரில் பிறந்தார். தனது 13வது வயதில் பிளேக் நோயால் பெற்றோரை இழந்தவர். தன் மூத்த சகோதரர்களான மகாதேவ பந்த் மற்றும் சீதாராம் பந்த் ஆதரவுடன் பள்ளிப்படிப்பை நாக்பூரிலும், புனேவிலும் முடித்தார்.

1914இல் மருத்துவப் படிப்பை கொல்கத்தா தேசிய மருத்துவக் கல்லூரியில் முடித்து, 1915இல் நாக்பூருக்கு மருத்துவராகத் திரும்பினார்.

இந்திய விடுதலை இயக்கத்தில் 
நாக்பூரில் மருத்துவ சேவை செய்தாலும், இந்திய விடுதலை இயக்கத்தில்  தீவிர ஈடுபாடு கொண்டார். பால கங்காதர திலகர் போன்றவர்களுடன் சேர்ந்து சமுகப் பணியில் ஈடுபட்டார். பிரித்தானியாவின் இந்தியப் பேரரசுக்கு எதிராக ஒத்துழையாமை இயக்கத்தில் தீவிர பங்கெடுத்து ஒராண்டு சிறை சென்றார்.

இந்திய தேசிய காங்கிரசு கட்சியுடன் கருத்து வேறுபாடு கொண்ட ஹெட்கேவர், ராஷ்டிரிய சுயம்சேவாக் சங்கத்தை 1925ஆம் ஆண்டில் விஜயதசமி அன்று தோற்றுவித்தார்.

மரணம்

இறுதியாக 1940ஆம் ஆண்டில் ராஷ்ட்டிரிய சுயம்சேவக் சங்க மாநாட்டில் உரையாற்றினார். பின்னர் கடுமையான நோயின் காரணமாக, ராஷ்டிரிய சுயக்சேவக் சங்கத்தின் தலைமைப் பொறுப்புபை எம். எஸ். கோல்வால்கரிடம் ஒப்படைத்து,  21 சூன் 1940இல் மரணமடைந்தார்.

ஹெட்கேவர் நினவு நிறுவனங்கள் 
டாக்டர். ஹெட்கேவர்  மருத்துவ அறிவியல் மற்றும் ஆய்வுக் கழகம், அமராவதி, மகாராஷ்டிரம்
டாக்டர். ஹெட்கேவர் கல்விக் கழகம், அகமதுநகர்

மேற்கோள்கள்

மேலும் படிக்க

வெளி இணைப்புகள்
 Remembering Doctorji - samvada.org 
 Article on K. B. Hedgewar - Hindu Janajagruti
 ராஷ்டிரிய சுயம்சேவாக் சங்கத்தின் இணையதளம் 

இந்திய விடுதலைப் போராட்ட வீரர்கள்
1889 பிறப்புகள்
1940 இறப்புகள்
மராத்தியர்கள்
இந்திய அரசியல்வாதிகள்
ராஷ்டிரிய சுயம்சேவாக் சங்கத்தின் தேசியத் தலைவர்கள்
ராஷ்டிரிய சுயம்சேவாக் சங்கத்தினர்
2004 எஃப்எச்

2004 எஃப்எச் (2004 FH) என்ற புவியருகு விண்பொருள், 15 மார்ச்சு 2004 ஆம் தேதி நாசாவால் கண்டுபிடிக்கப்பட்டது.இந்த விண்பொருள் சுமார் 30 மீட்டர் விட்டம் உடையது. 18 மார்ச்சு 2004 ஆம் தேதி 22:08 ஒ. ச. நே, புவியின் மேற்பரப்பை 43,000 கிமீ (27,000 மைல்) தொலைவில் கடந்து சென்றது, 21 நவம்பர் 2008 அன்று புவிக்கு மிக அருகாமையில் கடந்து சென்றது அதனால் இது புவியை நெருங்கிய விண்பொருட்கள் பட்டியலில் 11 வது இடத்தைப் பெற்றது.

2004 எஃப்எச், அடென் குடும்பத்தை சேர்ந்த சிறுகோள் ஆகும்.இது புவியை மிக நெருங்கிய 4 வது சிறுகோள் (11வது விண்பொருள்) ஆகும். 
இந்த விண்பொருள் பூமியின் மீது மோதினால் நூற்றுக்கணக்கான கிலோடன் டிஎன்டி வெடிபொருள் வெடித்தாற் போல இருக்கும்.

17 மார்ச்சு 2044  ஆம் தேதி, 2004 எஃப்எச் புவியின் மேற்பரப்பை 1,740,000 கிமீ (1,080,000 மைல்) தொலைவில் கடந்து செல்லும்.

மேலும் காண்க 
 புவியருகு விண்பொருட்கள்

மேற்கோள்கள் 

புவியருகு விண்பொருட்கள்
2004 நிகழ்வுகள்
காங்க் ஹா-நஐல்

காங்கு கா நியூல் () (பிறப்பு: பெப்ரவரி 21, 1990) என்பவர் ஒரு தென் கொரியா நாட்டு நடிகர் ஆவார். இவர் தி ஹெர்ஸ் (2013), மிச்சாங்: இஙகம்ப்லேட் லைப் (2014), மூன் லவ்வேர்ஸ்: ஸ்கேர்லெட் ஹார்ட் ரயீவ் (2016), வென் தி காமெலியா புளூம்சு (2019), இன்சிடெர் (2022) போன்ற தொடர்களிலும், டுவெண்ட்டி (2015), டோங்ஜி: தி போர்ட்ரைட் ஒப் அ பொயட் (2016), நியூ டரியல் (2017), மிட்நைட் ரன்னர்ஸ் (2017), போர்கோட்டேன் (2017), லவ் ரீசெட் (2023) போன்ற திரைப்படங்களிலும் நடித்ததன் மூலம் அறியப்படும் நடிகர் ஆனார்.

இவர் 2020 ஆம் ஆண்டில், சிறந்த நடிகருக்கான பேக்சாங் கலை விருதைப் பெற்றார்  மற்றும் போர்ப்ஸ் கொரியா சிறந்த நட்சத்திர வருடாந்திர பட்டியலில் 23 வது இடத்தைப் பிடித்தார். அத்துடன் 2019 ஆம் ஆண்டின் கேலப் கொரியாவின் தொலைக்காட்சி நடிகருக்கான 2வது இடத்தையும் பெற்றார்.

ஆரம்பகால வாழ்க்கை 
இவர் பெப்ரவரி 21, 1990 ஆம் ஆண்டு தென் கொரியாவில் புசான் நகரில் பிறந்தார்.

தொழில் 
இவர் தனது தொழில் வாழ்க்கையை இசை நாடகத்தில் தொடங்கினார், குறிப்பாக திரில் மீ (2010), பிரின்சு புஸ்சல் (2011), பிளாக் மேரி பாபின்ஸ் (2012) மற்றும் அசாசின்ஸ் (2012). பின்னர் இவர் டு த பியூட்டிஃபுல் யூ (2012), தி ஹீர்ஸ் (2013) மற்றும் மிச்சாங்: இஙகம்ப்லேட் லைப் (2014) போன்ற தொடர்களில் துணை நடிகராக நடித்தார்.

இவர் 2015 இல் மூன்று படங்களில் தோன்றினார்; இசைத் திரைப்படம் சி'ஈஸ்ட் சி போன், காலப் படமான எம்பயர் ஆப் லஸ்ட் மற்றும் ட்வென்டி. இதற்காக இவர் பல சிறந்த புதிய நடிகருக்கான விருதுகளுக்கு பரிந்துரை செய்யப்பட்டார்.

தனிப்பட்ட வாழ்க்கை 
இவர் தனது கட்டாய இராணுவ சேவையை செப்டம்பர் 11, 2017 அன்று நான்சான் கொரிய இராணுவ பயிற்சி மையத்தில் தொடங்கினார். பின்னர் இவரது நிறைவு விழா அக்டோபர் 24 அன்று நடந்தது, அதில் இவர் அடிப்படை பயிற்சியின் போது இவரது முன்மாதிரியான செயல்திறனுக்காக அங்கீகரிக்கப்பட்டார். பின்னர் பெப்ரவரி 22, 2019 அன்று, இராணுவ மனிதவள நிர்வாகத்தின் கெளரவ தூதராக இவர் நியமிக்கப்பட்டார். இவரது பணி மே 23, 2019 அன்று முடிவடைந்தது.

மேற்கோள்கள்

வெளி இணைப்புகள் 
 

1990 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
நாடக நடிகர்கள்
அகில பாரத வித்தியார்த்தி பரிசத்

அகில பாரத வித்தியார்த்தி பரிஷத் (எபிவிபி) - (Akhil Bharatiya Vidyarthi Parishad-ABVP)  (),  வலதுசாரி சிந்தனை கொண்ட கல்வி நிலைய மாணவர்களின் அகில இந்திய அமைப்பாகும். இவ்வமைப்பின் பெயரை சுருக்கமாக  "எபிவிபி" என்று அழைப்பர்.  இவ்வமைப்பு  இந்தியாவின் மிகப்பெரிய மாணவர் அமைப்பாகச் செயல்படுகிறது..

வரலாறு
இவ்வமைப்பு  1948இல் துவக்கி,  9 சூலை 1949இல் பதிவு செய்யப்பட்டது. 1958இல் மும்பைக் கல்லூரி பேராசிரியர் யஷ்வந்தராவ் கேல்கர் இவ்வமைப்பினை கட்டமைப்பதில் பெரும் பங்காற்றினார். .இந்தியாவின் அனைத்து பல்கலைக்கழகங்களில் எபிவிபி அமைப்பின் கிளைகள் தொடங்கப்பட்டது.ராஷ்ட்ரிய சுயம்சேவக் சங்கத்தின், மாணவர் அணியாக எபிவிபி செயல்படுகிறது. பாரதிய ஜனதா கட்சியின் இளஞர் அமைப்புடன் செயல்படுகிறது.

எபிவிபி-யால் துவக்கப்பட்ட துணை அமைப்புகள்
 உலக மாணவர்கள் & இளைஞர்கள் அமைப்பு  (WOSY)
 மாணவர்களுக்கான வளர்ச்சி  அமைப்பு  (SFD)
 மாநிலங்களுக்கிடையே மாணவர்களின் அனுபவ வாழ்க்கை  (SEIL)

நூல் வெளியிடுகள்
மாதந்தோறும் புது தில்லியிலிருந்து இந்தியில் வெளியாகும் "ராஷ்டிரிய சாத்திரசக்தி" இதழ் எபிவிபியின் அலுவல்முறை வெளியீடாகும் வெவ்வேறு தேசிய விவகாரங்கள் குறித்தும் எபிவிபி துண்டறிக்கைகளை வெளியிட்டு வருகிறது.

படக்காட்சியகம்

Rss Students Organisation
 இளைஞர் அணி  
 மகளிர் அணி
 தொழிலாளர் அணி
 விவசாயிகள் அணி 
 சிறுபான்மையினர் அணி

இதனையும் காண்க
 ராஷ்ட்ரிய சுயம்சேவக் சங்கம்

மேற்கோள்கள்

மேலும் படிக்க

வெளி இணைப்புகள்
 
 ABVP Delhi website 
 ABVP Andhra Pradesh website 

 

இந்திய மாணவர் அமைப்புகள் 
ராஷ்டிரிய சுயம்சேவாக் சங்கத்தின் துணை அமைப்புகள்
விசுவ இந்து பரிசத்

விசுவ இந்து பரிசத் (Vishva Hindu Parishad), ),  சுருக்கமாக விஎ.ஹெச்.பி என்று அழைக்கப்படும் இவ்வமைப்பு, இந்துத்துவா கொள்கை உடைய வலது சாரி இந்து தேசியவாத அமைப்பாகும். சுவாமி சின்மயானந்தர் ஆசியுடன்   எம். எஸ். கோல்வால்கர், எஸ். எஸ். ஆப்தே ஆகியோர்களால்  29 ஆகஸ்டு  1964இல் புதுதில்லியில் துவக்கப்பட்டது. இவ்வமைப்பின் மைய நோக்கம், இந்து சமுக மக்களை ஓரணியில் திரட்டி, இந்து தர்மத்தை பாதுகாப்பதே.

வி.ஹெச்.பி அமைப்பு சங்கப் பாரிவாரில் ஒரு அங்கமாகும் இந்து தேசியம் என்ற அடிப்படையில் ராஷ்டிரிய சுயம்சேவாக் சங்கத்தின் தலைமையில் இந்தியாவில் செயல்படும் இந்து சமுக சேவை அமைப்பாகும். இந்துக் கோயில்களை கட்டுதல், புணரமைத்தல், பசு வதை தடை செய்தல், இந்துக்களை மதமாற்றம் செய்வதை தடுத்தல், பிற சமயத்தவரால் ஆக்கிரமிப்புக்கு உள்ளான இந்து சமய  வழிபாட்டு இடங்களை மீட்டல் போன்ற விசயங்களில் இவ்வமைப்பு ஈடுபடுகிறது.

அணிகள்
இவ்வமைப்பின் இளைஞர் அணியாக பஜ்ரங் தளம் மற்றும் மகளிர் அணியாக துர்கா வாகினியும் செயல்படுகிறது.

கிளைகள்
விசுவ இந்து பரிசத்தின் கிளைகள் ஐக்கிய அமெரிக்கா, ஆஸ்திரேலியா, இங்கிலாந்து, கனடா போன்ற நாடுகளில் வேறு பெயர்களில் இயங்குகிறது.

மேற்கோள்கள்

ஆதார நூற்பட்டியல்

வெளி இணைப்புகள் 
  விசுவ இந்து பரிசத்தின் அதிகாரப்பூர்வ இணையதளம்

இந்து சமய அமைப்புகள்
ராஷ்டிரிய சுயம்சேவாக் சங்கத்தின் துணை அமைப்புகள்
லியாகத்-நேரு ஒப்பந்தம்

லியாகத்-நேரு ஒப்பந்தம் அல்லது தில்லி ஒப்பந்தம் 1950 (Liaquat–Nehru Pact or Delhi Pact) என்பது 1950 ஏப்ரல் 8 ஆம் நாள் இந்தியப் பிரதமர் ஜவகர்லால் நேரு, மற்றும் பாக்கித்தான் பிரதமர் லியாகத் அலி கான் ஆகியோருக்கிடையில் சிறுபான்மையினரின் பாதுகாப்பு மற்றும் உரிமைகள் தொடர்பாக ஏற்றுக் கொள்ளப்பட்ட இருதரப்பு உடன்பாடு ஆகும்.  இந்தியப் பிரிவினையை அடுத்து, மேலும் பிரிவினைகளையும், கலவரங்களையும் தடுக்கும் பொருட்டு, தொடர்ந்து ஆறு நாட்கள் நடைபெற்ற உச்சக் கட்டப் பேச்சுவார்த்தைகளை அடுத்து இந்த உடன்பாடு எட்டப்பட்டது. இவ்வுடன்பாடு புது தில்லியில் கையெழுத்திடப்பட்டது. அகதிகள் எவ்வித இடைஞ்சல்களும் இன்றித் தமது உடைமைகளை விற்க அனுமதிக்கப்படல், கடத்தப்பட்டோர் விடுவிக்கப்படல், சூறையாடப்பட்ட பொருட்களை மீள ஒப்படைத்தல், கட்டாய மதமாற்றம் அங்கீகரிக்கப்படாமை, சிறுபான்மையினரின் உரிமைகள் பாதுகாப்பு ஆகிய முக்கிய உடன்பாடுகள் இரு தரப்புக்கும் இடையில் எட்டப்பட்டன.

இரு நாடுகளிலும் சிறுபான்மை ஆணைக்குழுக்கள் நிறுவப்பட்டன. கிழக்குப் பாக்கித்தானில் இருந்து (இன்றைய வங்காளதேசம்) இந்தியாவின் மேற்கு வங்கத்திற்கு ஒரு மில்லியனுக்கும் அதிகமான அகதிகள் இடம்பெயர்ந்தனர்.

மேற்கோள்கள்

வெளி இணைப்புகள் 
 லியாகத்-நேரு ஒப்பந்தம்

இந்திய வரலாறு
பாக்கித்தான் வரலாறு
1950 நிகழ்வுகள்
இந்தியாவின் ஒப்பந்தங்கள்
நேரு ஆட்சி
மாதவ சதாசிவ கோல்வால்கர்

மாதவ சதாசிவ கோல்வால்கர் (Madhav Sadashiv Golwalkar, 19 பிப்ரவரி 1906 - 5 சூன் 1973), குருஜி என்று அனைவராலும் அறியப்பட்டவர்.  ராஷ்ட்டிரிய சுயம்சேவக் சங்கத்தின்  இரண்டாம் தேசியத் தலைவர்.

இளமை வாழ்க்கை
சதாசிவராவ் – லட்சுமிபாய் தம்பதியர்க்கு, 19 பிப்ரவரி 1906இல், நாக்பூர் மாவட்டம், ராம்டெக் நகரில்  பிறந்தவர். 1926இல் நாக்பூர் ஹிஸ்லோப் கல்லூரியில் இளங்கலைப் படிப்பு முடித்து, வாரணாசி,  பனாரஸ் இந்துப் பல்கலைக் கழகத்தில், அறிவியல் பட்ட மேற்படிப்பு பயின்றார்.

1928இல் பட்ட மேற்படிப்பு முடித்து, சென்னையில், தொடங்கிய கடல் உயிரினங்கள் தொடர்பாக ஆய்வுப் படிப்பினை, போதிய நிதியின்மை காரணமாக நிறைவு செய்யாது, பனாரஸ் இந்துப் பல்கலைக் கழகத்தின் விலங்கியல் துறையில் மூன்று ஆண்டுகள் விரிவுரையாளராகப் பணிபுரிந்தார். பின் 1935இல் நாக்பூரில் சட்டம் பயின்று வழக்கறிஞர் பட்டம் பெற்றார்.

பின்னர் நாக்பூரை விட்டு, மேற்கு வங்காளத்தின், முர்சிதாபாத்தில் உள்ள சரகச்சி ஆசிரமத்திற்குச் சென்று,  சுவாமி இராமகிருஷ்ணரின் குருகுலத்தில், சுவாமி சுவாமி விவேகானந்தருடன் பயின்ற சுவாமி அகண்டானந்தரின் சீடரானார். சுவாமி அகண்டானந்தரின் அறிவுரைப்படி, துறவறம் மேற்கொள்ளாது, சமுக சேவையில் ஈடுபடுமாறு அறிவுறுத்தியதின்படி,  13 சனவரி 1937இல் கோல்வால்கர் நாக்பூருக்கு திரும்பினார்.

ஆர் எஸ் எஸ் -  தலைமை பதவி
கோல்வால்கர், பனாரஸ் இந்துப் பல்கலைகலைக்கழகத்தில் பணியாற்றும் போது, ஆர் எஸ். எஸ் அமைப்பின் நிறுவனரும், அதன் முதல் தேசியத் தலைவருமான கே. பி. ஹெட்கேவருடன் நெருங்கிப் பழகியதன் காரணமாக, வாரணாசியில் சங்கத்தின் கிளையை அமைத்தார்.

பின்னர் நாக்பூரில் உள்ள ராஷ்ட்டிரிய சுயம்சேவக் சங்கத்தின் அதிகாரிகள் பயிற்சி முகாமில் கலந்து கொண்டார். 1939ஆம் ஆண்டில் ஆர் எஸ் எஸ் அமைப்பின் பொதுச் செயலர் ஆனார். கேசவ பலிராம் ஹெட்கேவரின் மரணத்திற்குப் பின் 1940ஆம் ஆண்டு முதல் 1973ஆம் ஆண்டு முடிய ஆர் எஸ் எஸ் அமைப்பின் தலைமை இயக்குனராக பணியாற்றினார் மகாதேவ சதாசிவ கோல்வால்கர்.

கோல்வால்கர், ஆர் எஸ் எஸ்  அமைப்பின் தலைமை இயக்குனராக இருந்த காலத்தில், நாடு முழுவதும் அமைப்பின் கிளைகள் நிறுவப்பட்டது.

மேற்கோள்கள்

 
 
 

 
 

அடிக்குறிப்புகள்

வெளி இணைப்புகள்
golwalkarguruji.org
Was Guru Golwalkar a Nazi?  by Koenraad Elst

1906 பிறப்புகள்
1973 இறப்புகள்
மராத்தியர்கள்
ராஷ்டிரிய சுயம்சேவாக் சங்கத்தின் தேசியத் தலைவர்கள்
நாக்பூர் மாவட்ட நபர்கள்
ராஷ்டிரிய சுயம்சேவாக் சங்கத்தினர்
ஆனித் திருமஞ்சனம்

ஆனி திருமஞ்சனம் என்பது சிவாலயங்களில் நடராசருக்கு ஆனி மாதத்தில் அபிசேகம் செய்யப்படும் நாளாகும். ஆனி மாதம் உத்திர நட்சத்திரத்தன்று இந்நாள் கொண்டாடப்படுகிறது. சிதம்பரம் நடராசர் கோயிலில் ஆனி உத்திரத்திருவிழா கொண்டாடப்படுகிறது. இவ்விழாவில் ஆனி திருமஞ்சனத்தன்று நடராசருக்கு அபிசேகங்கள் செய்யப்படுகின்றன.

இவற்றையும் காண்க

ஆதாரங்கள்

வெளி இணைப்புகள்

சைவ சமய விழாக்கள்
திருமலை திருப்பதி தேவஸ்தானம்

திருமலை திருப்பதி தேவசுதானம் என்பது திருப்பதி வெங்கடாசலபதி கோயிலினை நிருவாகம் செய்கின்ற அமைப்பாகும். இது ஆந்திர மாநிலத்தில் திருமலை பகுதியில் அமைந்துள்ளது. இவ்வமைப்பு திருப்பதி கோயிலின் சேவைகள், தரிசனங்கள், சேவை கட்டணம் நிர்ணயித்தல், ஆலயத்திற்கு வரும் பக்தர்களுக்கு தங்குமிட வசதிகள் போன்றவற்றினை செய்கின்றன.

1932 ஆம் ஆண்டு மதராசு அரசாங்கத்தால் திருமலை திருப்பதி தேவசுதானம் அமைப்பு உருவாக்கப்பட்டது.

 திருப்பதி
 பத்மாவதி

ஆதாரங்கள்

வெளி இணைப்புகள்
 திருமலை திருப்பதி தேவஸ்தான வலைதளம் 

இந்துக் கோயில் நிர்வாக அமைப்புகள்
எழுத்துமொழி

எழுத்துமொழி (written language) என்பது, மொழி ஒன்றின் எழுத்துமூல வெளிப்பாடு ஆகும். எழுத்துமொழி மனிதனுடைய கண்டுபிடிப்பு. அதனால், ஒருவருக்கு எழுத்துமொழியைக் கற்றுக்கொடுக்க வேண்டும். மாறாக, சிறுவயதிலேயே பிறர் பேசுவதைக் கவனித்துத் தாங்களாகவே மனிதர் பேச்சுமொழியைக் கற்றுக்கொள்கின்றனர். வழக்கில் உள்ள எல்லா மொழிகளுக்கும் பேச்சுமொழி உண்டு. ஆனால், எழுத்துமொழி எல்லா மொழிகளுக்கும் இருப்பதில்லை.

இயற்கை மொழிகளுள் எழுத்துமொழியை மட்டுமே கொண்ட மொழி எதுவும் கிடையாது. ஆனால், பேச்சுவழக்கு இல்லாதொழிந்து இறந்த மொழி ஒன்றில், எழுத்துமுறை பிழைத்திருக்குமானால், அம்மொழி எழுத்துமொழியை மட்டுமே கொண்டிருக்கக்கூடிய வாய்ப்பு உண்டு.

பேச்சுமொழியும், எழுத்துமொழியும் 
பரந்த நிலப்பரப்பில் வழங்கும் ஒரு மொழியின் பேச்சுமொழி, சமூகம், தொழில்முறை, சூழல் என்பவற்றுக்கு ஏற்ப பல்வேறுபட்டுக் காணப்படும். இவற்றுள் அரசியல், வணிகம், பொருளாதாரம் முதலிய துறைகளில் ஆதிக்கம் பெற்று விளங்கும் பகுதிக்குரிய பேச்சுமொழியைப் பிற பகுதியினரும் புரிந்துகொள்ளும் வாய்ப்பு ஏற்படுவதால், அப்பேச்சுமொழியே தகுமொழி (standard dialect) என்னும் நிலையை அடையும். எழுத்துமொழி பெரும்பாலும் இத்தகுமொழியை அடிப்படையாகக் கொண்டே அமையும். ஆனாலும் பல்வேறு காரணங்களால் பிற கிளைமொழியின் வழக்குகளும் எழுத்துமொழியில் இடம்பெறுவது உண்டு.

பேச்சுமொழியுடன் ஒப்பிடும்போது, எழுத்துமொழி மிக மெதுவாகவே மாற்றமடைகின்றது. இவ்விரண்டுக்கும் இடையே பெரிய அளவில் வேறுபாடு இருக்கும்போது அது இரட்டைவழக்கு (diglossia) எனப்படுகிறது. தமிழ் மொழி இரட்டைவழக்கு மொழிக்கு ஒரு எடுத்துக்காட்டு ஆகும். தமிழில் எழுத்து வழக்கும், பேச்சு வழக்கும் மிகப்பழைய காலம் முதலே ஒன்றாக இருந்ததில்லை. தொல்காப்பியர் இவற்றைச் செய்யுள் வழக்கு, உலக வழக்கு எனக் குறிப்பிட்டுள்ளார்.

இவற்றையும் பார்க்கவும் 
 எழுத்து முறை

உசாத்துணைகள் 

எழுத்து முறைகள்
ரிச்சி பெனோட்

ரிச்சார்ட் "ரிச்சி" பெனோட் (Richard "Richie" Benaud, 6 அக்டோபர் 1930 – 10 ஏப்ரல் 2015) ஆத்திரேலியத் துடுப்பாட்ட வீரர். 1964 ஆம் ஆண்டில் பன்னாட்டுத் துடுப்பாட்டத்தில் இருந்து ஓய்வு பெற்ற பின்னர் இவர் பிரபலமான ஒரு துடுப்பாட்ட வர்ணனையாளரானார்.

தேர்வுத் துடுப்பாட்ட பல்துறை வீரரான ரிச்சி பெனோட், 1950களின் ஆரம்பத்தில் துடுப்பாட்ட அரங்கில் பின்தங்கியிருந்த ஆத்திரேலியத் துடுப்பாட்ட அணியை 1960களின் ஆரம்பத்தில் மீண்டும் மேனிலைக்குக் கொண்டு வந்ததில் பெரும் பங்காற்றினார். 1958 ஆம் ஆண்டில் ஆத்திரேலியத் துடுப்பாட்ட அணியின் தலைவராக 1964 ஆம் ஆண்டில் இளைப்பாறும் வரையில் பணியாற்றினார்.

துடுப்பாட்ட சாதனைகள்
இவரது ஆரம்பத் துடுப்பாட்டக் காலத்தில், மேற்கிந்தியத் தீவுகளுக்கு எதிரான தேர்வுப் போட்டியில் 78 நிமிடங்களில் 100 ஓட்டங்கள் எடுத்தார். இது இது வரைகால தேர்வு வரலாற்றில் மூன்றாவது விரைவான சதம் (நேர அடிப்படையில்) ஆகும். அத்துடன் ஆத்திரேலியர் ஒருவரின் இரண்டாவது விரைவான சதமும் ஆகும்.
பெனோடின் அதிகபட்ச தேர்வு ஓட்டங்கள் 122 தென்னாப்பிரிக்காவில் ஜோகானஸ்பேர்க்கில் 1957–1958 இல் எடுக்கப்பட்டது.
இந்தியாவுக்கு எதிராக சென்னை 1956–1957 தேர்வுப் போட்டியில் 72 ஓட்டங்களுக்கு 7 இலக்குகளை வீழ்த்தியமை இவரது அதிகப் பட்ச இலக்குகளாகும்.
இவர் தலைவராக விளையாடிய எந்தவொரு தேர்வுத்தொடரையும் ஆத்திரேலியா இழக்கவில்லை. ஆத்திரேலிய அணியின் தலைவராக 28 தேர்வுப் போட்டிகளில் விளையாடினார். இவற்றில் 12 வெற்றிகளைப் பெற்றார். 11 வெற்றி தோல்வியின்றியும், 1 சமமாகவும் முடிந்தன. 4 போட்டிகள் தோல்வியடைந்தன.
ஆஷஸ் தொடரை ஆத்திரேலியா இழந்த பிறகு 7 ஆண்­டுகள் கழித்து மீண்டும் 1958–-59-களில் இவரது தலைமையில் ஆசசுக் கோப்பையை வென்றது.
1963 இல் 200 விக்கெட்டுகளைக் கைப்பற்றி, 2000 ஓட்டங்களையும் எடுத்து இரண்டிலும் இரட்டைகள் எடுத்த முதலாவது வீரரானார்.
சிட்னியில் தனது கடைசித் தேர்வுப் போட்டியை விளையாடிய போது இவர் தனது வாழ்நாள் சாதனையாக மொத்தம் 248 இலக்குகளைக் கைப்பற்றியிருந்தார். அக்காலத்தில் இது ஒரு தேர்வு சாதனையாகும். 2,201 ஓட்டங்களையும் பெற்றிருந்தார்.

மறைவு
2013 அக்டோபரில் சிட்னியின் கூஜி என்ற புறகரில் வாகன விபத்தில் சிக்­கிய பின்­னர் ரிச்சி பெனோடின் இயல்பு வாழ்க்கை பாதிப்படைந்தது. 2014 நவம்பரில் அவரது 84வது அகவையில், தனக்கு தோல் புற்றுநோய் உள்ளதாக அறிவித்தார். 2015 ஏப்ரல் 10 இல் படுக்கையில் காலமானார். இவருக்கு அரசு முறை இறுதி நிகழ்வுகள் இடம்பெறும் என பிரதமர் டோனி அபோட் அறிவித்தார்.

குறிப்புகள்

வெளி இணைப்புகள்
HowSTAT! statistical profile on Richie Benaud
His command of the game from the media box was second to none
Benaud, the man who shot from the blind spot

1930 பிறப்புகள்
2015 இறப்புகள்
ஆத்திரேலியத் துடுப்பாட்டக்காரர்கள்
துடுப்பாட்ட விவரணையாளர்கள்
புற்றுநோயால் இறந்தவர்கள்
விசுடென் துடுப்பாட்டக்காரர்கள்
பி. சீனிவாசராவ்

பி.சீனிவாசராவ் (B Srinivasa Rao, பிறப்பு: 1907, இறப்பு: செப்டம்பர் 30, 1961), தமிழக அரசியல்வாதி மற்றும் இந்திய பொதுவுடமை கட்சியின்  முதுபெரும் தலைவர்களில் ஒருவரும்  ஆவார். கர்நாடகாவில் பிறந்த இவர் தமிழ்நாட்டில் குடியேறி அரசியல் சங்கப் பணிகளைத் தொடர்ந்தார்.

பிறப்பு , ஆரம்ப வாழ்க்கை  
ஒன்றாக இருந்த சென்னை மாகாணத்தின் தெற்கு கன்னட பகுதியை சேர்ந்த படகராவில் ஒரு நடுத்தர  குடும்பத்தில் 1907 ஆம் ஆண்டு  பிறந்தார். 1930-ம் ஆண்டு தனது கல்லூரி படிப்பை விட்டுவிட்டு இந்திய சுதந்திர போராட்டத்தில் ஈடுபட்டார்.

அரசியல் வாழ்க்கை
1936இல் அகில இந்திய விவசாயிகள் சங்கம் துவக்கப்பட்டது. தமிழகம் முழுவதும் அந்தச் சங்கத்தின் கிளைகளைத் தொடங்கி சங்க வளர்ச்சிக்கு உழைத்தார். இந்திய காங்கிரஸ் கமிட்டியின் அங்கத்தினராக இருந்தார். 1935இல் காங்கிரஸ் கட்சிக்குள், காங்கிரஸ் சோஷலிஸ்ட் கட்சியின் சென்னைக் கிளையை முதலில் அமைத்து அதன் செயலாளராகவும் இருந்தார். அன்னியத் துணிகள் பகிஷ்காரம் நடந்த போது இவர் காவற்துறையினரால்  தாக்கப்பட்டார். 1943-ல் இந்திய கம்யூனிஸ்ட் கட்சியின் தமிழ் மாநிலப் பிரிவு கேட்டுக்கொண்டதன் பேரில், கீழத்தஞ்சை மாவட்டத்தில் பணியாற்ற வந்தார்.1943இல் தஞ்சை மாவட்டத்தில் விவசாயிகள் சங்கத்தைத் தொடங்கினார்

நில உச்ச வரம்பு திருத்த சட்டமசோதாவுக்கு எதிரான போராட்டங்கள் 

1960 ஆம் ஆண்டு , அன்றைய காங்கிரஸ் அரசு சட்டப் பேரவையில் அறிமுகப்படுத்திய நில உச்ச வரம்பு திருத்த சட்டமசோதா நிலப்பிரபுக்களை காப்பாற்றும் நோக்கத்துடன் கொண்டு வரப்பட்டதாக குற்றம் சாட்டிய விவசாயிகள் , அதனை எதிர்த்து மசோதாவில் திருத்தம் கொண்டுவரக்கோரி பி. சீனிவாசராவ் தலைமையிலான தமிழ்நாடு விவசாயிகள் சங்கம் தமிழகம் முழுவதும் மக்களிடம் கோரிக்கையை கொண்டு செல்ல மாபெரும் பாதயாத்திரையை மேற்கொண்டது. தமிழ்நாடு விவசாயிகள் சங்கம் அப்போதைய மாநில தலைவராக இருந்த பி.சீனிவாசராவ் தலைமையில் கோவையிலிருந்து ஒரு அணி யும் அப்போதைய பொதுச்செயலாளர் தோழர் மணலி கந்தசாமி தலைமையில் மதுரையி லிருந்து ஒரு அணியுமாக இரண்டு பகுதிகளி லிருந்து சென்னை நோக்கி நடைப் பயண பிரச்சார இயக்கம் புறப்பட்டது. இரண்டு குழுக்களும் 600 மைல் தூரம் 37 நாட்கள் 50 லட்சத்திற்கும் மேற்பட்ட மக்களிடம் பிரச்சாரம் செய்தனர்.

இறப்பு 
பி. சீனிவாச ராவ் 1961ஆம் வருடம் செப்டம்பர் மாதம் 30ஆம் தேதி  தஞ்சாவூரில் காலமானார். அவருடன் அப்போது தஞ்சை மாவட்ட கம்யூனிஸ்ட் கட்சி மாவட்டச் செயலாளர் காத்தமுத்து, தஞ்சை ஏ.வி.ராமசாமி, கே.நல்லகண்ணு ஆகியோர் உடனிருந்தனர். அவரது உடல் திருத்துறைப்பூண்டிக்குக் கொண்டு செல்லப்பட்டு அங்கு முல்லை ஆற்றங்கரையில்  செப்டம்பர் 30 அன்று எரியூட்டப்பட்டது.

புகழ் 
தமிழக அரசு 14 நவம்பர் 2009 அன்று திருத்துறைப்பூண்டியில்  அவருக்காக நினைவு மணிமண்டபத்தை அமைத்தது. அவருக்காக ஆண்டுதோறும் செப்டம்பர் 30 அன்று அரசு சார்பிலும்  நினைவுதின நிகழ்ச்சி நடைபெற்று வருகிறது

மேற்கோள்கள்

வெளியிணைப்புக்கள்
 
 பிஎஸ்ஆர் நுாற்றாண்டுவிழா  
 பி.எஸ்.ஆர். நினைவு மண்டபம்

தமிழ்ப் பொதுவுடமைவாதிகள்
1961 இறப்புகள்
1906 பிறப்புகள்
தஞ்சாவூர் மாவட்ட நபர்கள்
நமோ நாராயணா

நமோநாராயணன் (Namo Narayana) தமிழ்த் திரைப்பட நடிகராவார். இவர் சசிக்குமார் கதைநாயகனாக நடித்த நாடோடிகள் திரைப்படத்தில் குணச்சித்திர நடிகராக அறிமுகம் ஆனார். இவரது சொந்த ஊர் மதுரையாகும். இவருடைய பெற்றோர்கள் தபால் துறை அலுவலர்கள்.  கைதி திரைப்படத்தில் இவர் கார்த்திக்குடன் இணையாக நடித்தார்.

படங்கள்
 நாடோடிகள்
 ஈசன்
 நிமிர்ந்து நில்
 கொம்பன்
 மருது

மேற்கோள்கள்

வெளி இணைப்புகள்

தமிழ்த் திரைப்பட நடிகர்கள்
வாழும் நபர்கள்
திருவயிந்திபுரம்

திருவயிந்திபுரம் அல்லது திருவயிந்திரபும் (Thiruvanthipuram) என்பது இந்தியா தமிழ்நாடு கடலூர் மாவட்டத்திலுள்ள ஒரு வருவாய் கிராமம் ஆகும். இவ்வூர் திருவஹீந்திரபுரம் என்றும் அழைக்கப்பட்டுள்ளது.

இந்த ஊரின் பெயர் நாலாயிரப் பிரபந்தத்தில் ‘திருவயிந்திரபுரம்’ எனக் கூறப்பட்டுள்ளது. இப் பெயர் இன்று ‘திருவந்திபுரம்’ எனச் சுருங்கி விட்டது. இதனையே மக்கள் தமது திருந்தாத கொச்சை வழக்கில் ‘திருந்திபுரம்’ எனக் கூறுகின்றனர். இவ்வூர் புராணங்களில் ‘திருவகீந்திரபுரம்’ எனவும் குறிப்பிடப் பட்டுள்ளது. அயிந்திரன் அகீந்திரன் என்றால் ஆதிசேடன் என்று பொருளாம்; ஆதிசேடன் வழிபட்ட ஊராதலின் அயிந்திரபுரம் - அகீந்திரபுரம் என அழைக்கப்பட்டதாம். அயிந்திரபுரம் என்னும் பெயர் சுருங்கி மருவி ‘அயிந்தை’ என இலக்கியங்களில் வழங்கப்பட்டுள்ளது சில கல்வெட்டுகளில் திருவேந்திபுரம் எனக் குறிப்பிடப்பட்டுள்ளது.

இவ்வூரில் ஆழ்வார்களால் மங்களாசனம் செய்யப்பட்ட 108 வைணவத் திருத்தலங்களில் ஒன்றான திருவயிந்திபுரம் தேவநாதப் பெருமாள் கோயில் அமைந்துள்ளது.

மேற்கோள்கள்

வெளி இணைப்புகள் 
 கடலூர் மாவட்ட இணையதளம் 

கடலூர் மாவட்டத்திலுள்ள கிராமங்கள்
ஊர்வசி (அரம்பையர்)

ஊர்வசி இந்து தொன்மவியலில் வருகின்ற அரம்பையர்களில் ஒருத்தியாவார். இவர் அழகிலும் நாட்டியத்திலும் உயர்ந்தவர். 

இவர் சந்திர குலத்தில் புரூரவசு‎வை காதலித்தாகவும், அதற்காக பூமியில் வசித்ததாகவும் புராணங்கள் கூறுகின்றன. ஒருமுறை, பஞ்ச பாண்டவர்களில் ஒருவரான அருச்சுனனின் மீது காதல் கொண்டார். ஆனால் அருச்சுனன் இவரை ஏற்க மறுத்தமையால் அருச்சுனனை பெண்ணாகும் சாபமிட்டார். 

தனது முற்பிறவியில், இவர் ஒரு பிராமண பெண்ணாக ‌இருந்தார். அவரின் தீய செயல்களால் ஒரு நாயாக பிறந்தார்.  ஒரு சமயம், அந்நாய் வரலட்சுமி விரதத்தை கடைபிடித்தால், அதன் மறுபிறவியில் ஊர்வசி என்ற அரம்பையாக தோன்றியது.

பிறப்பு
விவ்ரிசா-அஹிம்சா தம்பதியினருக்கு ஹரி, கிருஷ்ணா, நர, நாராயண என நான்கு மகன்கள் பிறந்தனர். இமயமலைக்குச் சென்று வதரிகாசிரமத்தில் பர்ணசாலை அமைத்து தவத்தினை மேற்கொண்டனர். அவர்களின் தவத்தினைக் கலைக்க ரம்பாவையும், மன்மதனையும் இந்திரன் அனுப்பிவைத்தார். அவர்கள் தவமேற்றும் இடத்திற்கு வந்தபோது பூக்கள் பூப்பதும், செடிகொடிகள் செழுமையாவதும் ஏற்பட்டது. தவம் கலைத்து அங்குநடப்பதை கண்டார். உணர்ந்தார். மன்மதனை அருகில் அமரச்சொல்லி தன்னுடையத் தொடையில் ஒரு கொத்து மலர்களை திரித்தார். அந்த திரிபட்ட மலர் ஊர்வசி எனும் பெண்ணாக மாறியது. அவளே மிகச் சிறந்த அழகியாக இருப்பாள். இந்திரனுக்கு நான் தரும் பரிசாக கொடுங்கள் என்றார்.

இவற்றையும் காண்க
இந்திரன்
காமதேனு
கற்பக விருட்சம்

ஆதாரங்கள்

வெளி இணைப்புகள்

அரம்பையர்கள்
ஏகாம்பர முதலியார்

ஏகாம்பர முதலியார் தமிழ் எழுத்தாளர் ஆவர். இவர் நாராயணசாமி உபாத்தியாயர் என்பவருக்கு செஞ்சியில் சைவ வெள்ளாளர் மரபில் பிறந்தார். ஏகாம்பர முதலியார், சோதிடம் மற்றும் வைத்தியம் போன்ற துறையில் வல்லுனராக இருந்தார். எண்ணற்ற தமிழ் நூல்களை ஏழுதியுள்ளார். இவர் எழுதிய நூல்களில் சில மருத்துவம் சார்ந்தவையாகவும் உள்ளன. சில அம்மானை நூல்களையும் நாடக நூல்களையும் எழுதியுள்ளார்.

இவரது காலம் பத்தொம்பதாம் நூற்றாண்டின் இறுதி மற்றும் இருபதாம் நூற்றாண்டின் தொடக்கமும் ஆகும்.

இவர், ‘உயர் நீதிமன்றச் சிந்து’ என்ற பாடலை உயர்நீதிமன்றத்தின் பெருமைகளை விளக்கும் விதமாக எழுதியுள்ளார்.

நூல்கள்
 வைத்திய அரிச்சுவடி
 சர்வ விஷ முறிப்பு
 கர்ண மகாராஜன் (நாடகம்)
 மயில்ராவணன் (நாடகம்)
 சாரங்ரகதரன் அம்மானை
 நளச்சக்கரவர்த்தி அம்மானை
 அரிச்சந்திர அம்மானை
 அகடவிகட அகசிய பூஷணம்
 விகட விநோத கதை
 நீலி கதை

ஆதாரங்கள்

வெளி இணைப்புகள்

தமிழ் எழுத்தாளர்கள்
நங்கூரம்

நங்கூரம் (ஆங்கிலம்:anchor) என்பது நீரில் செல்லும் நீரூர்திகளை நகராமல் நிறுத்த இடப்படுகின்ற சாதனமாகும். இலத்தின் மொழியில் அன்கோரா என்ற சொல் பிற்காலத்தில் ஆன்கர் என்ற மாறியது. பண்டைக் காலத்தில் பெரிய கற்கள், மணல் மூட்டைகள் போன்றவை இதற்காப் பயன்படுத்தப்பட்டன. பிற்காலத்தில் இரும்பினால் ஆன நங்கூரம் வடிவமைக்கப்பட்டு பயன்படுத்தப்படுகின்றன.

மேற்கோள்கள்

கடல் போக்குவரத்து
பார்க் ஷின்-ஹே

பார்க் ஷின்-ஹே () (பிறப்பு: பெப்ரவரி 18, 1990) ஒரு தென் கொரிய நாட்டு நடிகை, விளம்பர நடிகை, நடன கலைஞர் மற்றும் பாடகி ஆவார். இவர் தி ஹெர்ஸ், பிளவர்ஸ் பாய்ஸ் நெக்ஸ்ட் டோர் போன்ற பல தொலைக்காட்சி தொடர்களில் நடித்துள்ளார்.  இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

சின்னத்திரை
 2003: ஸ்டேர்வே டு ஹெவன்
 2004: பூம்
 2004: நாட் அலோன் 
 2005: ஒன் பைன் டே
 2006: சியோல் 1945
 2006: திரீ ஒப் ஹீவேன் 
 2006: லோவிங் சூ
 2006: கூங் எஸ்
 2009: யூ'ஆர் பியூட்டிஃபுல்
 2013: பிளவர்ஸ் பாய்ஸ் நெக்ஸ்ட் டோர்
 2013: தி ஹெர்ஸ்

திரைப்படங்கள்
 2006: லவ் போபியா
 2007: ஈவில் ட்வின்
 2010: சிரானோ ஏஜென்சி
 2014: தி ரோயால் டெய்லர்

வெளி இணைப்புகள் 

 Park Shin-hye Official Japanese Website 

1990 பிறப்புகள்
வாழும் நபர்கள்
தென் கொரிய தொலைக்காட்சி நடிகைகள்
தென் கொரியத் திரைப்பட நடிகைகள்
தென் கொரிய விளம்பர நடிகைகள்
தென் கொரிய பாடகிகள்
நடனக் கலைஞர்கள்
நடேச சாஸ்திரி

எஸ். எம். நடேச சாஸ்திரி (S. M. Natesa Sastri, 1859-1906) பன்மொழி நூலாசிரியர் ஆவார். இவர் 1859 ஆகஸ்டு மாதத்தில் மகாலிங்க ஐயர் - அகிலாண்டேசுரி தம்பதிகளுக்கு திருச்சியில் பிறந்தார். இவர்  ஆங்கிலம், வடமொழி, தமிழ் மொழிகளில் பல நூல்களை எழுதியுள்ளார்.

இளமை வாழ்க்கையும் கல்வியும்
கும்பகோணம் கல்லூரி மற்றும் சென்னை அரசாங்க கல்லூரி ஆகியவற்றில் படித்து இளங்கலை பட்டம் பெற்றவர். 1881 -ல் இந்திய சாசன சிற்ப ஆராய்ச்சி துறையில் இணைந்தார். இங்கு இராபர்ச் சிவல் என்பருக்கு உதவியாளராக இருந்தார். 
இங்கு இரண்டாண்டுகள் வேலை செய்தார், 1888ல் ஊட்டி சிறையிலும், 1890ல் பத்திரப் பதிவுத் துறையிலும் வேலை செய்தார்.

மரணம்
1906, ஏப்ரல் 11 ஆம் தேதியில் திருவல்லிக்கேணி பார்த்தசாரதி ஆலயத்தில் நடந்த திருவிழாவில் கலந்துகொண்டார். அப்போது போடப்பட்ட அதிர்வெடியை கேட்டு அஞ்சி ஓடிய குதிரை இவரை உதைத்து கீழே தள்ளியதனால் உயிரிழந்தார். அப்போது இவருக்கு வயது நாற்பத்தேழு.

நூல்கள்
 Folklore in Southern India (1884)
 வால்மீகி இராமாயணம்
 தீனதயாளு
 திக்கற்ற இரு குழந்தைகள்
 தக்காணத்துப் பூர்வ கதைகள்
 தக்காணத்து மத்திய காலக் கதைகள்
தலையணை மந்திரோபதேசம் (1901) 
 மதிகெட்ட மனைவி
 மாமி கொலுவிருக்கை
 ஈசாப் கதைகள்
 தூக்குத் தூக்கி

ஆதாரங்கள்

1859 பிறப்புகள்
1906 இறப்புகள்
தமிழ் எழுத்தாளர்கள்
ஓ காதல் கண்மணி

ஓ காதல் கண்மணி அல்லது ஓக்கே கண்மணி, திரைப்பட இயக்குநர்  மணிரத்னம் இயக்கி ஏப்ரல் 17, 2015 அன்று வெளியான தமிழ் காதல் திரைப்படம் ஆகும். இதனை அவரது  நிறுவனமான மெட்ராஸ் டாக்கீஸ் தயாரித்துள்ளது. இதில் முதன்மை வேடங்களில்  மம்முட்டியின் மகன் துல்கர் சல்மானும்,  நித்தியா மேனனும் நடித்துள்ளனர். இத்திரைப்படம்  தற்கால இந்தியச் சூழலில் மணமுடிக்காது உடனுறைந்து வாழும்  இளைய இணையரைக்  குறித்ததாகும். இத்திரைப்படத்திற்குப் பின்னணி இசையமைத்திருப்பவர் ஏ. ஆர். ரகுமான் ஆவார்.

நடிப்பு
 துல்கர் சல்மான் - ஆதியாக
 நித்யா மேனன் - தாராவாக
 பிரகாஷ் ராஜ் - கணபதியாக 
 லீலா சாம்சன் - பவானியாக 
 பிரபு இலட்சுமண் 
 ரம்யா சுப்பிரமணியன் - அனன்யாவாக 
 கனிகா (சிறு வேடத்தில்)
 பி.வி. டோஷி (சிறு வேடத்தில்)

மேற்சான்றுகள்

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
மணிரத்னம் இயக்கிய திரைப்படங்கள்
எஸ்தர் டுஃப்லோ

எஸ்தர் டுஃப்லோ (Esther Duflo, அக்டோபர் 25,1972) பிரெஞ்சுப் பொருளாதார வல்லுனர் ஆவார். இவர் அப்துல் லதீஃப் ஜமீல் வறுமை நடவடிக்கை ஆய்வகத்தின் துணை நிறுவனர் மற்றும் இயக்குநர் ஆவார். மாசாச்சூசெட்சு தொழில்நுட்பக் கல்வி நிலையத்தில் பொருளாதார வளர்ச்சி மற்றும் வறுமை ஒழிப்புத் துறையின் பேராசிரியராக உள்ளார். தேசியப் பொருளாதார ஆய்வுப் பணியகத்தின் சக ஆய்வாளராகவும் இவர் உள்ளார். மேலும் பொருளாதார ஆய்வு மற்றும் வளர்ச்சிக்கானப் பொருளாதாரத் திறனாய்வுப் பணியகத்தில் வாரிய உறுப்பினராக உள்ளார் (BREAD),. பொருளாதாரம் மற்றும் கொள்கை ஆய்வு மையத்தின் பொருளாதார வளர்ச்சித் திட்ட இயக்குனராகவும் உள்ளார். இவரது ஆய்வுகள் வளரும் நாடுகளின் பொருளாதரச் சூழ்நிலையியல், இல்லற நடவடிக்கைகள், கல்வி, சுகாதாரம், மதிப்பீட்டு கொள்கை ஆகியவை குறித்தவையாகும். இவர் அபிஜித் பேனர்ஜீ, டீன் கர்னல், மைக்கேல் க்ரெமர், ஜான் எ. லிஸ்ட், செந்தில் முல்லைநாதன் ஆகியோருடன் இணைந்து,  பொருளாதாரத் தொடர்புகளுக்கான ஆய்வில் புதிய அணுகுமுறைகளைக் கண்டறிவதில் முக்கிய உந்து சக்தியாக விளங்கினார். இவர் 2021 ஆம் ஆண்டு தமிழக அரசில் முதலமைச்சருக்கு பொருளாதார ஆலோசனைக் குழுவில் இடம் பெற்றுள்ளார்.

மேற்கோள்கள் 

பிரான்சியப் பொருளியலாளர்கள்
பெண் பொருளியலாளர்கள்
1972 பிறப்புகள்
வாழும் நபர்கள்
மாசாச்சுசெட்டு தொழில்நுட்பக் கழக முன்னாள் மாணவர்கள்
கிருஷ்ண ஜென்மபூமி

கிருஷ்ண ஜென்மபூமி (Shri Krishna Janmbhoomi), இந்தியாவின்  உத்தரப் பிரதேச மாநிலத்தில் மதுரா நகரத்தில், யமுனை ஆற்றாங்கரையில் அமைந்துள்ள கிருட்டிணன் பிறந்த தலமாகும். இது வைணவ சமயத் திருத்தலமாகும். முக்தி தரும் ஏழு இந்து புனித நகரங்களில் இதுவும் ஒன்றாகும்.

மதுராவை ஆண்ட கம்சனின் அரண்மனையின் சிறைச்சாலையில், வசுதேவர் – தேவகி தம்பதியர்க்கு, ஆவணி மாதம், தேய்பிறையின் எட்டாம் நிலையில் (அட்டமி திதி) ரோகிணி நட்சத்தில்  எட்டாவது குழந்தையாக கிருஷ்ணர் பிறந்ததாக பாகவத புராணத்தில் கூறப்பட்டுள்ளது. 

யது குல கிருஷ்ணர் பிறந்த நாளை கிருஷ்ண ஜெயந்தி எனும் பெயரில் இந்து சமய மக்களால் ஆண்டு தோறும் கொண்டாடப்படுகிறது. கிருஷ்ணர் பிறந்த சிறையின் அறை, கிருஷ்ணர் கோயிலின் கர்ப்பகிரகமாக அமைந்துள்ளது. 

கம்சனிடமிருந்து கிருஷ்ணரை காப்பதற்காக, கிருஷ்ணர் பிறந்த இரவில், வசுதேவர் யமுனைக்கு அப்பால் உள்ள பிருந்தாவனத்தில் வாழ்ந்த யாதவ குலத்தினரான நந்தகோபர் - யசோதை தம்பதியரிடம் கிருஷ்ணரை ஒப்படைத்தார்.

கேசவ தேவ் கோயில்

பிற்காலத்தில் கிருஷ்ண ஜென்ம பூமியில் கிருஷ்ணருக்கு கோயில் கட்டப்பட்டது. 17-ஆம் நூற்றாண்டில், முகலாயர் ஆட்சியின் போது, பேரரசர் அவுரங்கசீப்பின் ஆணையின் பேரில் , இக்கோயில் முழுவதும் இடிக்கப்பட்டு, 1662-ஆம் ஆண்டில்- மதுரா சாகி ஈத்கா மசூதி கட்டப்பட்டது. பின்னர் இந்த மசூதியின் சுவர் பக்கத்தில் இருந்த கிருஷ்ணர் பிறந்த சிறைச்சாலையின் ஒரு பக்கத்தில் புதிய கேசவ தேவ் கோயில் கட்டப்பட்டு, கிருஷ்ணருக்கு அர்ப்பணிக்கப்பட்டது.

இதனையும் காண்க
 கிருட்டிணன்
 மதுரா கிருஷ்ணர் கோயில்
 முக்தி தரும் ஏழு நகரங்கள்
 மதுரா சாகி ஈத்கா பள்ளிவாசல்
 ராம ஜென்ம பூமி
 கிருஷ்ண ஜென்ம பூமி வழக்கு
 பங்கே பிகாரி கோயில்
 இராதா ராணி கோயில்
 பிருந்தாவனம் காதல் கோயில்

மேற்கோள்கள்

உத்தரப் பிரதேச இந்துக் கோயில்கள்
கிருட்டிணன்
மதுரா மாவட்டம்
இந்தியக் காப்பீடு ஒழுங்காற்று மற்றும் வளர்ச்சி முகமை

இந்தியக் காப்பீடு ஒழுங்காற்று மற்றும் வளர்ச்சி முகமை (ஐஆர்டிஏ) (Insurance Regulatory and Development Authority of India (IRDA), சட்டபூர்வமான தலைமை அமைப்பாகும். இந்தியாவில் காப்பீட்டுத் தொழிலை ஒழுங்குபடுத்தல் மற்றும் மேம்படுத்தலே இதன் முக்கிய பணியாகும். இந்தியக் காப்பீடு ஒழுங்காற்று மற்றும் மேம்படுத்தும் சட்டம், 1999இன் படி இவ்வமைப்பு செயல்படுகிறது.
 ஐஏர்டிஏ அமைப்பின் தலைமயகம் ஹைதராபாத்தில் அமைந்துள்ளது. காப்பீட்டுத் துறையில் அன்னிய நேரடி முதலீட்டை 26விழுக்காட்டிலிருந்து 49விழுக்காடாக உயர்த்த ஐஆர்டிஏ பாடுபடுகிறது..

நோக்கம்
காப்பீட்டு நிறுவனங்களில்  காப்புறுதி கட்டணம் செலுத்திய பாலிசிதாரர்களின் உரிமைகளைப் பாதுகாக்கவும், காப்பீட்டு தொழில் நிறுவனங்களுக்குத் தொழில் தொடங்கும் உரிமைகள் வழங்கவும், கண்காணிக்கவும் ஐஆர்டிஏ செயல்படுகிறது.

அமைப்பு
காப்பீடு மேம்பாட்டு மற்றும் வளர்ச்சி முகமை, பத்து உறுப்பினர்கள் கொண்ட தலைமை அமைப்பாகும்.
 தலைவர்
 ஐந்து முழு நேர உறுப்பினர்கள் 
 நான்கு பகுதி நேர உறுப்பினர்கள் 
அனைத்து உறுப்பினர்களும் இந்திய நடுவண் அரசால் நியமிக்கப்படுகின்றனர்.

மேற்கோள்கள்

வெளி இணைப்புகள்
  காப்பீடு ஒழுங்காற்று மற்றும் மேம்பாட்டு  முகமையின் அதிகாரப் பூர்வமான இணையதளம் 
  காப்பீட்டு முகவர்களுக்கான இணையவழி மாதிரி தேர்வு 

காப்பீடு
இந்திய ஒழுங்குமுறை அமைப்புகள்
இந்திய அரசு அமைப்புகள்
இந்தியத் தொலைத்தொடர்பு ஒழுங்குமுறை ஆணையம்

இந்தியத் தொலைத்தொடர்பு ஒழுங்குமுறை ஆணையம் (டிராய்)  (Telecom Regulatory Authority of India  (TRAI), இந்தியாவில் செயல்படும் அனைத்துத் தொலைத் தொடர்பு நிறுவனங்களின் செயல்பாடுகளைக் கண்காணிக்கும் ஒரு தன்னாட்சி அமைப்பாகும்.

வரலாறு
இந்தியத் தொலைத் தொடர்பு ஒழுங்குமுறை ஆணையச் சட்டம், 1997இன் படி, இந்தியத் தொலைத் தொடர்பு நிறுவனங்களின் சேவைகளையும், கட்டணங்களையும் ஒழுங்குபடுத்த,  பிப்ரவரி 20, 1997ஆம் ஆண்டில் தொலைத் தொடர்பு ஒழுங்குமுறை ஆணையம் தொடங்கப்பட்டது..

அமைப்பு
தொலைத் தொடர்பு ஒழுங்காற்று ஆணையம் ஒரு தலைவரும், இரண்டு முழு நேர உறுப்பினர்களும், இரண்டு பகுதி நேர உறுப்பினர்களும் கொண்டுள்ளது. ஆணைய முடிவுகளைச் செயல்படுத்த ஒரு முழு நேர செயலர் தலைமையில் செயலகம் செயல்படுகிறது.

செயலகம் 
டிராய் அமைப்பின் அன்றாட நிர்வாகம் ஒரு செயலாளரின் தலைமையில் நிர்வகிக்கப்படுகிறது. சிக்கலான நேரங்களின் தகுந்த ஆலோசகர்களின் யோசனைப்படி, செயலர் செயல்படுவார். மேலும் ஆணையக் கூட்டங்களுக்கான  நிகழ்ச்சி நிரலை (அஜண்டா-Agenda) ஆணையத் தலைவரைக் கலந்து தயாரிப்பார். ஆணையக் கூட்டத்தில் எடுக்கப்பட்ட முடிவுகளை நடைமுறைப்படுத்துவார். .

மேற்கோள்கள்

வெளி இணைப்புகள்
 டிராய் அமைப்பின் அதிகாரப்பூர்வ இணையதளம்

இந்திய ஆணைக்குழுக்கள்
இந்திய ஒழுங்குமுறை அமைப்புகள்
இந்தியாவில் தொலைத்தொடர்பு